钦定古今图书集成/明伦汇编/氏族典/第161卷 > 韩伦
## 钦定古今图书集成/明伦汇编/氏族典/第161卷 > 韩伦

按《宋史韩令坤传》：“令坤父伦，少以勇敢隶成德军兵
籍，累迁徐州下邳镇将，兼守御指挥使。世宗以令坤
贵，擢陈州行军司马。及令坤领陈州，徙伦许州，罢职
复居宛丘。多以不法干郡政，私酤求市利，掊敛民财公私患之。项城民武郁诣阙诉其事，命殿中侍御史
率汀按之。伦诈报汀云被诏赴阙，汀奏之，世宗怒，追”
劾具状，法当弃市，令坤泣请于世宗，遂免死流海岛。
显德六年，为左骁卫中郎将，迁左监门卫将军。宋初，
拜磁州刺史，转亳州团练使。乾德四年，改本州防御
使，卒。